Ron Paul deltok i alle kandidatdebattene vist på nasjonalt fjernsyn i USA. Under presidentkampanjen lå Paul i toppsjiktet i prøveavstemninger og i pengeinnsamling, men hadde betydelig lavere støtte i gallupundersøkelser per telefon. Han genererte sterk støtte ved hjelp av Internett, og var den kandidat som var mest søkt på på Internett ifølge internettmålingssider som Hitwise, Alexa Internet og Technorati.